በግብጽ የተለያዩ ከተሞች በፕሬዝዳንት አል ሲሲ ላይ ተቃውሞ ተቀሰቀሰ፡፡
ባሕር ዳር፡ መስከረም 10/2012 ዓ.ም (አብመድ) ፕሬዝዳንት አብዱል ፋታህ አል ሲሲ የግብጽን በትረ ስልጣን ከተቆጣጠሩ 2014 (እ.አ.አ) ወዲህ ለመጀመሪያ ጊዜ ተቃውሞ ገጥሟቸዋል፡፡ በርካቶች ለተቃውሞ አደባባይ ወጥተዋል፤ ፖሊስም አስለቃሽ ጋዝ በሰልፈኞቹ ላይ እየተኮሰ መሆኑ ተሰምቷል፡፡በመቶዎች የሚቆጠሩ ሰልፈኞች ሁስኒ ሙባረክን በአማጽ ወዳንበረከኩበት የታህሪር አደባባይ መውጣታቸውንና አል ሲሲም ከስልጣን እንዲወርዱ መጠየቃቸውን ነው ቢቢሲ የዘገበው፡፡የታህሪር አደባባይ ሰልፈኞችን ተከትለው በመላ ሀገሪቱ ዜጎች ወደ አደባባይ መውጣታቸውም ነው የተነገረው፡፡